open-index/open-wikipedia-markdown huggingface dataset:
হাফস আল-দুরি

**আবু আমর হাফস ইবন** **উমর ইবন আব্দুল আযিয আল-বাগদাদী** (৭৬৭-৮৬০ খ্রি.; ১৫০-২৪৬ হি.)  ছিলেন একজন আবরি ভাষাবিদ ও কারী, যিনি পবিত্র কুরআন তেলাওয়াতের (কিরাআত) বিভিন্ন পদ্ধতির একজন গুরুত্বপূর্ণ সংরক্ষণকারী ছিলেন। তিনি সাতজন প্রসিদ্ধ ক্বারির বর্ণনাকারীদের একমাত্র ব্যক্তি, যিনি দুটি স্বতন্ত্র তেলাওয়াত পদ্ধতি বর্ণনা করেছেন। তিনি একদিকে আবু আমর ইবনে আলার কিরাআত সংরক্ষণ করেছেন, অন্যদিকে কিসাঈর কেরাতেরও বর্ণনাকারী ছিলেন।  তিনি সরাসরি আল-কিসাইর শিষ্য হলেও প্রজন্মের ব্যবধানের কারণে আবু আমর ইবনে আলার পরোক্ষ শিষ্য ছিলেন। আল-দুরি আবু ‘আমর ইবনে আলার তেলাওয়াত পদ্ধতি সংরক্ষণ করেছেন আবু মুহাম্মদ ইয়াহইয়া ইবনে মুবারক ইবনে মুগীরাহ আল-ইয়াজিদির (মৃ.: ২০২ হি.) মাধ্যমে।     

তার কাছে জ্ঞান অর্জনের জন্য দূর-দূরান্ত থেকে বহু জ্ঞানপিপাসু মানুষ আসতেন। তারা তার কাছ থেকে কুরআন তেলাওয়াতের বিভিন্ন পদ্ধতি ও হাদিস শিক্ষা গ্রহণ করতেন। তার ছাত্রদের মধ্যে অন্যতম ছিলেন মুহাম্মদ বিন দাউদ জাহিরি, যিনি জাহিরি মাজহাবের প্রতিষ্ঠাতা দাউদ আল জাহিরির সন্তান এবং অপর একজন ছাত্র ছিলেন নিফতাওয়াইহ, যিনি একজন প্রসিদ্ধ ভাষাবিদ ছিলেন।  

আল-দুরি ৭৬৭ খ্রিস্টাব্দে (১৫০ হিজরি) সামার্রা শহরে জন্মগ্রহণ করেন।   তবে তার পারিবারিক শেকড় ছিল বাগদাদে, যেখানে তিনি ৮৬০ খ্রিস্টাব্দে (২৪৬ হিজরি) শাওয়াল মাসে মৃত্যুবরণ করেন।  যদিও তিনি সামার্রায় জন্মগ্রহণ ও শৈশব অতিবাহিত করেছিলেন, তবে তার পূর্বপুরুষরা বাগদাদের বাসিন্দা ছিলেন এবং তিনি আরবের আজদ গোত্রের সদস্য ছিলেন।  

ব্যক্তিগত জীবনে তিনি ছিলেন অত্যন্ত সরল, ধার্মিক ও বিনয়ী স্বভাবের মানুষ। জীবনের শেষ ভাগে এসে তিনি দৃষ্টিশক্তি হারান। তবুও তিনি ইসলামী জ্ঞান সংরক্ষণ ও প্রচারের কাজে অবিচল থাকেন। তার সংরক্ষিত কিরাআত পদ্ধতি আজও মুসলিম বিশ্বে প্রচলিত এবং কুরআনের তেলাওয়াত শেখার ক্ষেত্রে এটি অত্যন্ত গুরুত্বপূর্ণ ভূমিকা পালন করে। 

## উস্তাদগণ
তিনি ইসমাইল বিন জাফরের মাধ্যমে নাফির বর্ণনা পড়েছেন। এছাড়া তিনি ইসমাইলের ভাই ইয়াকুব বিন জাফরসহ অন্যান্যদের বর্ণনায়ও পড়েছেন। 
## বর্ণনাকারীগণ
তাঁর থেকে আহমদ বিন শেখ আল-মুতাওয়াই, আহমদ বিন ফারাহ, বিখ্যাত মুফাসসির আবু জাফর ও অন্যরা তেলাওয়াত বর্ণনা করেছেন এবং তিনি ইসমাইল বিন আয়াশ, আবু মুয়াবিয়াহ আল-দরির, ইবনে উয়াইনা, মুহাম্মদ বিন মারওয়ান আল-সুদ্দী ও আহমদসহ তার সমসাময়িকদের থেকে বর্ণনা করেছেন।  

## রচনা
তিনি নিম্নলিখিত গ্রন্থাবলী রচনা করেছেন: 

# **ما اتفقت ألفاظه ومعانيه من القرآن** (*Mā Ittafaqat Alfāẓuhu wa Ma‘ānīhi min al-Qur’ān)*
# **قراءات النبي صلى الله عليه وسلم** (*Qirā’āt an-Nabī Ṣallā Allāhu ‘Alayhi wa Sallam)*

## তথ্যসূত্র

বিষয়শ্রেণী:ইসলামি পণ্ডিত
বিষয়শ্রেণী:৭৬৭-এ জন্ম
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:বাগদাদের ব্যক্তি
কমলা কামেশ

**কমলা কামেশ** ছিলেন তামিল চলচ্চিত্র জগতের একজন বিশিষ্ট অভিনেত্রী।  তিনি ১৯৭০ এবং ১৯৮০ এর দশকের শেষের দিকে বহু তামিল চলচ্চিত্রে মূলত  সহ-অভিনেত্রীর ভূমিকা পালন করেছিলেন। তিনি তামিল ভাষায় প্রায় ৪৮০টি সিনেমায় অভিনয় করেছেন।  পরিচালক ভিসুর প্রায় সব সিনেমাতেই তার উপস্থিতি ছিল।

## ব্যক্তিগত জীবন
কমলা তামিল সঙ্গীত পরিচালক কামেশের সাথে বিবাহ বন্ধনে আবদ্ধ হন। তার একমাত্র কন্যা উমা রিয়াজ খানের জন্ম ১৯৭৫ সালে। তিনি তামিল চলচ্চিত্রের একজন অভিনেত্রীও।  কামেশ ১৯৮৪ সালে মারা যান। মালায়লাম-তামিল অভিনেতা রিয়াজ খান তার জামাই। 

## কর্মজীবন
কমলা কামেশ *কুড়িসাই* (১৯৭৯) চলচ্চিত্রের মাধ্যমে অভিনয় জগতে আত্মপ্রকাশ করেন। চলচ্চিত্রটি সমালোচকদের দ্বারা প্রশংসিত হয়েছিল। কেবলমাত্র এই চলচ্চিত্রেই কমলা প্রধান চরিত্রে অভিনয় করেছিলেন। পরিচালক ভিসু তার অভিনয়ে মুগ্ধ হয়ে তাকে তার *কুদুম্বম ওরু কদম্বম* ছবিতে একটি চরিত্রে অভিনয় করার সুযোগ দেন। তিনি *আলাইগাল ওইভাথিল্লাই* ছবিতে এক মাতৃস্থানীয়া চরিত্রের ভূমিকায় অভিনয় করেন এবং তারপর তার সমগ্র অভিনয় জীবন জুড়ে বেশিরভাগ সময় তিনি মাতৃস্থানীয়া চরিত্রেই অভিনয় করেছেন। 

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:উদ্ধৃতি শৈলীতে তামিল ভাষার উৎস (ta)
বিষয়শ্রেণী:১৯৫২-এ জন্ম
প্রিয়াঙ্কা কান্দওয়াল

**প্রিয়াঙ্কা কান্দওয়াল** (জন্ম ১৮ জুলাই ১৯৯৪)   একজন ভারতীয় টেলিভিশন এবং চলচ্চিত্র অভিনেত্রী। ২০১৩ সালে, তিনি জি টিভির *পবিত্র রিশতা* ধারাবাহিকে ডক্টর গৌরী শাহানের চরিত্রে অভিনয়ের মাধ্যমে টেলিভিশন জগতে আত্মপ্রকাশ করেন। ২০১৭ সালে, তিনি স্টারপ্লাস -এর *জানা না দিল সে দূর* ধারাবাহিকে শ্বেতা কাশ্যপের ভূমিকায় অভিনয় করেছিলেন। তাকে শেষবার স্টারপ্লাসের *মরিয়ম খান - রিপোর্টিং লাইভ* ধারাবাহিকে মাহিরা খানের চরিত্রে অভিনয় করতে দেখা গিয়েছিল।

তিনি ২০১৬ সালে *স্টাইল* নামের একটি মালায়ালাম ছবিতে অভিনয়ের মাধ্যমে চলচ্চিত্র জগতে অভিষেক করেন। 

## ব্যক্তিগত জীবন
প্রিয়াঙ্কা কান্দওয়ালের জন্ম উত্তরাখণ্ডের দেরাদুনে । সেখানেই তিনি ও বড় হয়ে ওঠেন তিনি বাণিজ্যে উচ্চশিক্ষা লাভ করেন এবং দেরাদুন থেকে স্নাতক ডিগ্রি অর্জন করেন। পড়াশোনার পর, তিনি তার মডেলিংকে পেশা হিসাবে বেছে নেওয়ার সিদ্ধান্ত নিয়েছিলেন এবং কয়েকটি বিজ্ঞাপনে মডেল হিসেবে উপস্থিত হয়েছিলেন।

## কর্মজীবন
জি টিভিতে প্রচারিত বিখ্যাত টিভি সিরিয়াল, *পবিত্র রিশতা* তে গৌরী চরিত্রে অভিনয়ের মাধ্যমে কান্দওয়াল অভিনয়ে জগতে আত্মপ্রকাশ করেন।  তিনি *নীনাদে না* নামের একটি কন্নড় চলচ্চিত্রের মাধ্যমে চলচ্চিত্র জগতে আত্মপ্রকাশ করেন। *নীনাদে না*  -তে তিনি পাভি নামক সহায়ক চরিত্রে অভিনয় করেছিলেন। চলচ্চিত্রের মুখ্য ভূমিকায় ছিলেন প্রজ্বল দেবরাজ এবং অঙ্কিতা। এই চলচ্চিত্রের পর  দক্ষিণ ভারতীয় পরিচালকরা কান্দওয়ালের অভিনত প্রতিভা লক্ষ্য করেছিলেন। বিন্দু এস তার কাজ দেখে মুগ্ধ হয়েছিলেন এবং তাকে তার সাথে একটি সিনেমায় কাজ করার সুযোগ দিয়েছিলেন। এরপর তিনি মালায়লাম চলচ্চিত্র জগতে আত্মপ্রকাশ করেন। তার দ্বিতীয় ছবির নাম ছিল *স্টাইল*, যেখানে তিনি দিয়ার ভূমিকায় অভিনয় করেছিলেন। *স্টাইলে* তিনি অভিনেতা উন্নি মুকুন্দনের সাথে অভিনয় করেছিলন। এই ছবিটি ২ জানুয়ারী ২০১৬ সালে মুক্তি পায়।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:দেরাদুনের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
মল্লিকা কাপুর

**মল্লিকা কাপুর** একজন ভারতীয় প্রাক্তন অভিনেত্রী, যিনি মূলত মালায়ালাম, তামিল এবং কন্নড় ভাষার ছবিতে অভিনয় করেছেন। তিনি মূলত দক্ষিণ ভারতীয় চলচ্চিত্র জগতে অভিনেত্রী হিসাবে পরিচিত। তিনি কয়েকটি তেলুগু এবং হিন্দি ছবিতেও অভিনয় করেছেন। 

## কর্মজীবন

তিনি অভিনেতা পৃথ্বীরাজ সুকুমারনের সাথে তার প্রথম মালায়ালাম ছবি *আলবুধাদ্বীপ* -এর মাধ্যমে তার চলচ্চিত্র জীবন শুরু করেন। তার অভিনীত প্রথম তামিল চলচ্চিত্র ছিল *আজগাই ইরুক্কিরাই বায়ামাই ইরুক্কিরথু* যেখানে তিনি প্রধান ভূমিকায় অভিনয় করেন। তারপরে তিনি অভিনেতা অর্জুনের সাথে *ভাথিয়ার* চলচ্চিত্রে অভিনয় করেন। তার প্রথম তেলুগু চলচ্চিত্র *আল্লারে আল্লারি* -তে মল্লিকা অভিনেতা আল্লারি নরেশের সাথে জুটি বাঁধেন। ২০০৮ সালে তিনি তিনি মালায়ালাম চলচ্চিত্র *মাদাম্বি*  -তে অভিনয় করেন।

মল্লিকার আরও দুটি জনপ্রিয় তামিল ছবি হল, *অর্পুথা থিভু* (মালায়ালাম থেকে ডাব করা, ২০০৬ সালের সেপ্টেম্বরে মুক্তি পায়) এবং *"ভাথিয়ার"*, (দিওয়ালিতে মুক্তি পায়।)

## চলচ্চিত্র তালিকা

## তথ্যসূত্র

বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮৫-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:দিল্লির অভিনেত্রী
কাঞ্চন (অভিনেত্রী)

**কাঞ্চন** একজন প্রাক্তন ভারতীয় অভিনেত্রী এবং মডেল। তিনি মূলত ১৯৯০-এর দশকে হিন্দি, তেলুগু এবং মালায়ালাম ছবিতে অভিনয় করেছেন।  

কাঞ্চন সালমান খানের সুপারহিট *সানাম বেওয়াফা* (১৯৯১) সহ বেশ কয়েকটি হিন্দী ছবিতে অভিনয় করেছিলেন। তিনি মোহনলাল অভিনীত *গন্ধর্বম* (১৯৯৩) চলচ্চিত্রে অভিনয় করেন। অজিত কুমারের প্রথম ছবি *প্রেমা পুস্তকম*  -এর অংশ ছিলেন কাঞ্চন। অনেক হিন্দি ছবিতে তিনি কাজ করেছেন তবে তার ফলে তিনি খুব একটা সাফল্য পাননি।

কাঞ্চন অভিনীত *সনম বেওয়াফা* এবং *গন্ধর্বম*  এই দুই চলচ্চিত্র বানিজ্যিকভাবে সফল হয়েছিল।। তিনি অক্ষয় কুমারের সাথে *আমানত* সিনেমায় অভিনয় করেছিলেন। তিনি গোবিন্দ, কারিশমা কাপুর এবং হরিশ কুমারের সাথে *[[কুলি নম্বর ১]]* চলচ্চিত্রে অভিনয় করেছিলেন। 

## চলচ্চিত্র জীবন
কাঞ্চন একজন ভারতীয় অভিনেত্রী, যিনি হিন্দি, মালায়ালাম এবং তেলুগু ভাষার বিভিন্ন চলচ্চিত্রে অভিনয় করেছেন। তার অভিনয়জীবন শুরু হয় ১৯৭১ সালে *সীমা* চলচ্চিত্রের মাধ্যমে, যেখানে তিনি একটি ছোট চরিত্রে অভিনয় করেন। একই বছর, তিনি *মন মন্দির* ছবিতে লক্ষ্মী চরিত্রে অভিনয় করেন। এরপর দীর্ঘ বিরতির পর ১৯৭৭ সালে *দো শোঁলায়ে* শীর্ষক চলচ্চিত্রে অভিনয় করেন।

১৯৯১ সালে তিনি হিন্দি চলচ্চিত্র *সনম বেওয়াফা*-ত 'কাঞ্চন' চরিত্রে অভিনয় করেন। এই ছবিটি তার অভিনয় জীবনের একটি গুরুত্বপূর্ণ মাইলফলক। এরপর তিনি একের পর এক চলচ্চিত্রে অভিনয় করতে থাকেন। ১৯৯২ সালে *দো হংসো কা জোড়া* চলচ্চিত্রে অভিনয় করেন। ১৯৯৩ সালে মালায়ালাম চলচ্চিত্র *গন্ধর্বম*-এ শ্রীদেবী মেনন চরিত্রে কাঞ্চন অভিনয় করেন। একই বছরে তিনি হিন্দি চলচ্চিত্র *আউলাদ কে দুশমন*-এ চন্দা ভার্গব চরিত্রে এবং *শবনম* ছবিতে নাম ভূমিকায় অভিনয় করেন। এছাড়াও তিনি *কসম তেরি কসম* ও তেলুগু ছবি *প্রেমা পুস্তকম*-এ চরিত্রা হিসেবে অভিনয় করেন।

১৯৯৪ সালে, কাঞ্চন *ক্রান্তি ক্ষেত্র*, *আমানত* (রাধা চরিত্রে), তেলুগু ছবি *লাকি চান্স* (ভানু চরিত্রে) এবং *আল্লারি প্রেমিকুদু*(যোগেশ্বরী দেবী চরিত্রে)-তে অভিনয় করেন। ১৯৯৫ সালে তিনি হিন্দি চলচ্চিত্র *পান্ডব*-এ নিশা তিওয়ারি চরিত্রে এবং *কুলি নম্বর ১*-এ শালিনী চরিত্রে অভিনয় করেন। একই বছরে তিনি মালায়ালাম চলচ্চিত্র *নির্ণয়ম*-এ অভিনয় করেন।

১৯৯৬ সালে কাঞ্চন অভিনীত উল্লেখযোগ্য চলচ্চিত্রের মধ্যে রয়েছে *জুরমানা* (পূজা চরিত্রে), *আর্মি* (ববি চরিত্রে), এবং *রাম অউর শ্যাম*। ১৯৯৭ সালে *ইতিহাস* ছবিতে গঙ্গা চরিত্রে এবং ১৯৯৮ সালে *মোহাব্বত অউর জং* চলচ্চিত্রে বিজলী চরিত্রে অভিনয় করেন।

তার শেষদিকের কাজের মধ্যে রয়েছে ২০০১ সালে *উলঝন* এবং ২০০২ সালে *গঙ্গুবাই*। 

## পুরস্কার
তিনি *প্রেমা পুস্তকম* (১৯৯৩) চলচ্চিত্রে তার অভিনয় জন্য সেরা অভিনেত্রী হিসাবে নন্দী স্পেশাল জুরি পুরস্কার জিতেছিলেন। 

## তথ্যসূত্র

বিষয়শ্রেণী:মুম্বইয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
মালেকা বানুর মসজিদ

**মালেকা বানু চৌধুরী জামে মসজিদ** চট্টগ্রাম জেলার বাঁশখালী উপজেলার সরল ইউনিয়নে অবস্থিত একটি ঐতিহাসিক মসজিদ। এটি ১৭৩০ সালে নির্মিত হয় এবং এটি মোগল স্থাপত্যশৈলীর অন্যতম নিদর্শন। জমিদার আমির মোহাম্মদ চৌধুরী তার একমাত্র কন্যা মালেকা বানু চৌধুরীর স্মৃতিতে এই মসজিদটি নির্মাণ করেন।

## অবস্থান
বাঁশখালী উপজেলার জলদী মিয়ার বাজার হতে প্রায় ৩ কিলোমিটার পশ্চিমে সরল ইউনিয়নে মালেকা বানু মসজিদ অবস্থিত। চট্টগ্রাম শহরের বহদ্দারহাট বাস টার্মিনাল থেকে বাঁশখালীগামী বাসে মিয়ার বাজার নেমে সিএনজি বা মাইক্রোবাসে সরল বাজার পৌঁছানো যায়। সেখান থেকে আরও পশ্চিমে গেলে মসজিদ ও দীঘি দেখা যাবে।

## ইতিহাস
মালেকা বানু মসজিদের নির্মাণ ইতিহাস একটি কিংবদন্তির সঙ্গে জড়িত। জনশ্রুতি অনুযায়ী, মালেকা বানু ও আনোয়ারার জমিদার মনু মিয়ার প্রেমের কাহিনীর স্মারক হিসেবে এটি গড়ে ওঠে। মালেকা বানু তার বাবার মৃত্যুর পর স্মৃতিস্বরূপ এই মসজিদ নির্মাণ করেন। ঐতিহাসিকদের মতে, এটি ১৭৩০ সালে নির্মিত হয় এবং ১৭৯৩ সালে জমিদারি নথিতে নিবন্ধিত হয়।

## স্থাপত্য
মসজিদটি মোগল স্থাপত্যশৈলীতে নির্মিত। এতে তিনটি গম্বুজ, কারুকাজখচিত মেহরাব এবং মসজিদের দেয়ালে খোদাইকৃত শিলালিপি ছিল, যা পরবর্তী সময়ে হারিয়ে যায়। মসজিদ সংলগ্ন একটি বিশাল দীঘিও ছিল, যা কালের পরিক্রমায় বিলীন হয়ে গেছে।

## সংস্কার
* ১৯৭৮ সালে প্রথমবার মসজিদটি সংস্কার করা হয়।
* ২০১০ সালে চট্টগ্রাম জেলা পরিষদ এটি পুনরায় সংস্কার করে একটি ফলক স্থাপন করে।
* সর্বশেষ ২০২১ সালে মরহুম ফৌজুল কবির চৌধুরীর উত্তরসূরিরা মূল মসজিদ পুনঃসংস্কার করেন এবং একটি একতলা বর্ধিতাংশ নির্মাণ করেন।

## কিংবদন্তি
মালেকা বানু ও মনু মিয়ার প্রেমের কাহিনী চট্টগ্রামের লোকগীতিতে আজও সংরক্ষিত। ‘মালকা বানুর দেশে রে/ বিয়ের বাইদ্য আল্লা বাজে রে/ মালকার বিয়া হইব মনু মিয়ার সাথে রে...’—এমন গান একসময় গ্রামবাংলার বিয়ের আসরে নারীরা গাইতেন। ১৯৭৪ সালে ‘মালকা বানু’ নামে চলচ্চিত্র নির্মিত হয় এবং ১৯৯১ সালে এটি পুনরায় নির্মাণ করা হয়।

## চিত্রশালা

File:সরল মালেকা বানু মসজিদ পুরাতন অবয়ব ১.jpg|পুরাতন রূপ
File:মালেকা বানুর মসজিদের ফলক.jpg|মালেকা বানুর মসজিদের ফলক
File:মালেকা বানুর দিঘি (২০১২).jpg|মালেকা বানুর দিঘি (২০১২)
File:মালেকা বানুর দিঘি (২০২৩).jpg|মালেকা বানুর দিঘি (২০২৩)
File:সরল মালেকা বানু মসজিদ সংস্কারের পর.jpg|সরল মালেকা বানু মসজিদ (সংস্কারের পর)
File:সরল মালেকা বানু মসজিদ পুরাতন অবয়ব ২.jpg|সরল মালেকা বানু মসজিদ (পুরাতন অবয়ব)


## তথ্যসূত্র

## বহিঃসংযোগ
* সরকারি ওয়েবসাইটে মসজিদ সম্পর্কে তথ্য
* বার্তা২৪-এর প্রতিবেদন

বিষয়শ্রেণী:বাঁশখালী উপজেলা
বিষয়শ্রেণী:চট্টগ্রাম জেলার মসজিদ
গ্রিমের অনুমান

সংখ্যা তত্ত্বে, **গ্রিমের অনুমান** (কার্ল অ্যালবার্ট গ্রিমের নামে নামকরণ করা হয়েছে, ১ এপ্রিল ১৯২৬ - ২ জানুয়ারী ২০১৮) বলে যে ক্রমিক যৌগিক সংখ্যার একটি সেটের প্রতিটি উপাদানকে একটি স্বতন্ত্র মৌলিক সংখ্যা দ্বারা ভাগ করা যায়। এটি প্রথম প্রকাশিত হয়েছিল *আমেরিকান ম্যাথমেটিক্যাল মান্থলি*, 76(1969) 1126-1128-এ।

## বক্তব্য

যদি *n*&nbsp;+&nbsp;1, *n*&nbsp;+&nbsp;2, ..., *n*&nbsp;+&nbsp;*k* সকলেই যৌগিক সংখ্যা হয়, তাহলে *k*-টি স্বতন্ত্র মৌলিক সংখ্যা *p**i* রয়েছে যেন *p**i*, 
*n*&nbsp;+&nbsp;*i*-কে নিঃশেষে ভাগ করে যেখানে 1&nbsp;&le;&nbsp;*i*&nbsp;&le;&nbsp;*k*।

## দুর্বল সংস্করণ
এই অনুমানের একটি দুর্বল (যদিও অপ্রমাণিত) সংস্করণ বলে যে: যদি [n+1, n+k] ব্যবধানে কোন মৌলিক সংখ্যা না থাকে, তাহলে \prod_{1\le x\le k}(n+x)-এর কমপক্ষে *k*-টি স্বতন্ত্র মৌলিক ভাজক থাকবে।

## তথ্যসূত্র
*
*
*Guy, R. K. "Grimm's Conjecture." §B32 in *Unsolved Problems in Number Theory*, 3rd ed., Springer Science+Business Media, pp.&nbsp;133–134, 2004. 
*
*
*
*
*
*
*
*

বিষয়শ্রেণী:সংখ্যাতত্ত্বের অমীমাংসিত সমস্যা
পুনম কৌর

**পুনম কৌর** একজন ভারতীয় অভিনেত্রী এবং মডেল যিনি মূলত তেলুগু এবং তামিল ছবিতে অভিনয় করেন।   তিনি তেলেঙ্গানায় বসবাসকারী একজন রাজনীতিবিদ এবং কংগ্রেস দলের সদস্য। 

## কর্মজীবন
পুনম কৌর ভারতের হায়দ্রাবাদে জন্মগ্রহণ করেন।  তিনি দিল্লির ন্যাশনাল ইনস্টিটিউট অফ ফ্যাশন টেকনোলজি থেকে ফ্যাশন ডিজাইনিং -এ স্নাতক ডিগ্রী অর্জন করেন।  ২০০৬ সালে, পড়াশোনা শেষে, তিনি তেজার পরিচালনাধীন একটি আসন্ন চলচ্চিত্রের জন্য চুক্তিবদ্ধ হন কিন্তু সেই চলচিত্রটি মুক্তি পায়নি। তবে, তিনি তেজা অভিনীত আরেকটি ছবি, *ওকা বিচিত্রাম-* এর জন্য প্রস্তাব পেয়েছিলেন।  সেই ছবিটি মুক্তির আগেই, কৌর আরেকটি তেলুগু ছবি, *মায়াজালাম* -এ মুখ্য ভূমিকায় অভিনয় করছিলেন, যেটি তার প্রথম মুক্তিপ্রাপ্ত ছবি। 

পরবর্তীকালে, তিনি বেশ কয়েকটি তেলুগু ছবিতে অভিনয় করেন। *নিকি অ্যান্ড নীরজ*  সিনেমায় তিনি নিকির নাম ভূমিকায় অভিনয় করেন এবং *সৌর্যমে* গোপীচাঁদ এবং আনুশকা শেঠির সাথে অভিনয় করেন। কৌর এরপর তামিল এবং কন্নড় চলচ্চিত্র জগতে তার অভিনয়ের সূচনা করেন। তিনি এসএ চন্দ্রশেখর নির্মিত তামিল চলচ্চিত্র *নেঞ্জিরুক্কুম ভারাই* এবং *বন্ধু বালাগা*  নামক কন্নড় চলচ্চিত্রে অভিনয় করেন। ২০১০ সালে, তিনি তামিল ভাষায় বহু প্রতীক্ষিত চলচ্চিত্র *উন্নাইপোল ওরুভান* -এ অভিনয় করেন, যা ২০০৮ সালের বলিউড ছবি *[[এ ওয়েডনেসডে!]]*  -এর তামিল পুনর্নির্মান। এই চলচ্চিত্রে একটি ছোট পার্শ্ব চরিত্রে অভিনয় করেছিলেন। সম্প্রতি, তিনি মিস তেলেঙ্গানা অনুষ্ঠানের মুখ হিসেবে মনোনীত হয়েছেন।

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় শিখ
বিষয়শ্রেণী:পাঞ্জাবি বংশোদ্ভূত ব্যক্তি
বিষয়শ্রেণী:হায়দ্রাবাদ, ভারতের অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি নারী
সিন্ধুরি

**সিন্ধুরি**, একজন ভারতীয় অভিনেত্রী যিনি তামিল, তেলুগু এবং মালায়ালাম চলচ্চিত্রে অভিনয় করেছেন। তামিল ছবি *বয়েজ* (২০০৩) -এর মাধ্যমে আত্মপ্রকাশের পর, তিনি *সুপার দা* (২০০৪) এবং *গুন্ডাম্মা গারি মানাভাডু* (২০০৭) সহ বিভিন্ন ছবিতে অভিনয় করেছেন।

## কর্মজীবন
সিন্ধুরি তার অভিনয় জীবন শুরু করেন শঙ্করের *বয়েজ* (২০০৩) ছবিতে একটি পার্শ্ব চরিত্রে অভিনয়ের মাধ্যমে। সেখানে তিনি জেনেলিয়া ডি'সুজার চার বন্ধুর একজনের চরিত্রে অভিনয় করেন। তিনি এরপর  মুমতাজের প্রযোজনায় *থাথি থাভাধু মনসু* (২০০৩) এবং *এননাভো পুদিচিরুক্কু* (২০০৪) এই দুই চলচ্চিত্রে প্রধান ভূমিকায় অভিনয় করার প্রস্তাব পেয়েছিলেন। বেশিরভাগ চলচ্চিত্রে মূলত গ্রামের মেয়ে এবং কলেজ ছাত্রীর বিভিন্ন চরিত্রে অভিনয় করছিলেন সিন্ধুরি, কিন্তু বড় ছবিতে কাজ করার জন্য সুযোগ সেভাবে পাননি ।  তার পরবর্তী ছবিগুলি ছিল *সুপার দা* (২০০৪) এবং *নিরাম*। এই সময়কালে তিনি *উনারচিগাল* (২০০৬) ছবিতে অভিনয় করার সুযোগ পান কিন্তু শেষ পর্যন্ত তিনি তা করতে পারেননি। তার *কান্নামাপেট্টাই* এবং *ফ্লাওয়ার্স* সহ অন্যান্য ছবিগুলির কাজ ততকালীন স্থগিত রাখা হয়েছিল। 

তিনি পরিচালক আলির সাথে সফল তেলুগু কৌতুকধর্মী ছবি *গুন্ডাম্মা গারি মানাভাডু* (২০০৭) তে অভিনয় করেছিলেন এবং এই ছবিটিই একজন অভিনেত্রী হিসেবে তার সবচেয়ে বড় সফল ছবি।  তিনি মালায়ালাম চলচ্চিত্র জগতে পা রাখেন *শাম্বু* চলচ্চিত্রের মাধ্যমে, যার শুটিং মূলত ২০০৪ সালে হয়েছিল এবং ২০০৮ সালে এটি প্রেক্ষাগৃহে মুক্তি পায়।  ২০০৮ সালের ডিসেম্বরে, সিন্ধুরি তামিল ছবিতে কাজ করার জন্য আরও চলচ্চিত্রে কাজ করার সু্যোগ পেতে আগ্রহ প্রকাশ করেন এবং একই সাথে আইটেম নম্বরে অভিনয় করার আগ্রহও প্রকাশ করেন। 

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
শাহ মোহছেন

**হযরত শাহ্‌ মোহছেন আউলিয়া (রহ.)** ছিলেন চট্টগ্রামের বার আউলিয়ার অন্যতম। তিনি ইসলামের প্রচার ও আধ্যাত্মিক সাধনার জন্য বিখ্যাত ছিলেন। তাঁর মাজার বাংলাদেশে বিশেষভাবে সম্মানিত একটি স্থান।

## জীবনী
শাহ্‌ মোহছেন ইয়েমেনে জন্মগ্রহণ করেন। তিনি তাঁর পিতা ও পরিবারের কাছ থেকে প্রাথমিক শিক্ষা লাভ করেন এবং পরবর্তীতে উচ্চতর ইসলামী শিক্ষা সম্পন্ন করেন। তাসাউফ ও আধ্যাত্মিক জ্ঞান অর্জনের পর তিনি পরিবারের সাথে তাঁর মামা, প্রখ্যাত পীর হযরত শাহ সূফী সৈয়দ বদর শাহ্‌ (রহ.)-এর সঙ্গে দিল্লি আসেন। কিছুদিন পর তাঁরা বাংলার রাজধানী গৌড়ে গমন করেন। 

জনশ্রুতি অনুযায়ী, হযরত মোহছেন আউলিয়া (রহ.) এবং হযরত বদর শাহ্‌ (রহ.) আনোয়ারার ইছাখালী গ্রামে অবতরণ করেন। কথিত আছে, তিনি এক পাথরকে বাহন বানিয়ে সমুদ্রপথ পাড়ি দিয়ে চট্টগ্রামে আসেন। এরপর ইসলাম প্রচার শুরু করেন এবং বহু মানুষ তাঁর মাধ্যমে ইসলাম গ্রহণ করেন।

## ইসলাম প্রচার ও অলৌকিক ঘটনা
শাহ্‌ মোহছেন আউলিয়া (রহ.)-এর জীবনে বহু অলৌকিক ঘটনা প্রচলিত রয়েছে। একবার এক বোবা রাখাল ছেলের মাথায় হাত বুলিয়ে দিলে সে বাকশক্তি ফিরে পায়। এছাড়া, দুর্ভিক্ষের সময় তাঁর দোয়ার মাধ্যমে প্রচুর বৃষ্টি হয়, যা কৃষকদের কষ্ট লাঘব করে।

## মৃত্যু ও মাজার

হযরত শাহ্‌ মোহছেন আউলিয়া (রহ.) আনুমানিক ৯৯ বছর বয়সে ইন্তেকাল করেন। প্রথমে তাঁকে ঝিউরী গ্রামে দাফন করা হলেও পরবর্তীতে বটতলীতে স্থানান্তর করা হয়। কথিত আছে, তিনি স্বপ্নযোগে একাধিক ব্যক্তিকে তাঁর কবর স্থানান্তরের নির্দেশ দেন। বর্তমানে তাঁর মাজারটি আনোয়ারা উপজেলার বটতলীতে অবস্থিত।

## বার্ষিক ওরশ
প্রতিবছর ৬ আষাঢ় হযরত শাহ্‌ মোহছেন আউলিয়া (রহ.)-এর বার্ষিক ওরশ অনুষ্ঠিত হয়। এই উপলক্ষে মাজারে ব্যাপক আলোকসজ্জা করা হয় এবং লাখো ভক্ত সমাগম ঘটে। ২০২০ সালে করোনার কারণে ৭০০ বছরের ইতিহাসে প্রথমবার ওরশ স্থগিত করা হয়।

## তথ্যসূত্র

## বহিঃসংযোগ
* বটতলী ইউনিয়নের ওয়েবে শাহ মোহছেনের মাজার নিয়ে তথ্য 

বিষয়শ্রেণী:চট্টগ্রাম জেলার ব্যক্তি
বিষয়শ্রেণী:ধর্ম প্রচারক
বিষয়শ্রেণী:চট্টগ্রাম জেলার ইসলামি ব্যক্তিত্ব
বিষয়শ্রেণী:চট্টগ্রাম জেলার সুফি সাধক
বিষয়শ্রেণী:সুফিবাদ
বাংলাদেশে জৈনধর্ম

বাংলাদেশে জৈনধর্মের অনুসারী খুব বেশি নয়। বেশিরভাগ অনুসারী মূলত ঢাকা ও চট্টগ্রামে বাস করে।
thumb|বাংলাদেশে সাপ-সিরযুক্ত মাটির পাত্র পাওয়া গেছে, যা জৈন ধর্মের পঞ্চনাগ বা সপ্তনাগ পূজার প্রমাণ বহন করে।

## ইতিহাস
জৈন ধর্ম সম্ভবত খ্রিস্টপূর্ব ৫ম শতাব্দীর কাছাকাছি সময়ে বর্তমান বাংলাদেশ সহ বাংলা অঞ্চলে আগমন করে। প্রাচীন বাংলায় জৈনরা রাজকীয় পৃষ্ঠপোষকতা লাভ করে, যার ফলে মন্দির এবং সম্প্রদায় প্রতিষ্ঠা পায়।
১৮৭৯ সালে, আলেকজান্ডার কানিংহাম মহাস্থানগড়ে একটি জৈন মূর্তি খুঁজে বের করেন, যা পরবর্তীতে ১৯১২ সালে বরেন্দ্র গবেষণা জাদুঘরে স্থানান্তরিত হয়।  এছাড়াও ২০২৪ সালে, বাংলাদেশের যশোর জেলায় একটি প্রাচীন জৈন মন্দির খুঁজে পাওয়া যায়।

১৯ থেকে ২০ শতকের গোড়ার দিকে, ব্রিটিশ ঔপনিবেশিক শাসনামলে জৈনরা নগর কেন্দ্রগুলিতে চলে আসে। ১৯৪৭ সালে ভারত বিভাগের পর অনেক জৈন ভারতে স্থানান্তরিত হন, যার ফলে বাংলাদেশে তাদের জনসংখ্যা উল্লেখযোগ্যভাবে হ্রাস পায়।

## আরো দেখুন

* বাংলাদেশে ধর্ম
* বাংলায় জৈনধর্ম

## তথ্যসূত্র

বিষয়শ্রেণী:জৈনধর্ম
বিষয়শ্রেণী:বাংলাদেশে ধর্মবিশ্বাস
ফাইজা হুসেন

**ডঃ ফাইজা হুসেন** হলেন একজন সুপারহিরোইন যিনি মার্ভেল কমিক্স দ্বারা প্রকাশিত আমেরিকান কমিক বইগুলিতে উপস্থিত হয়েছেন। লেখক পল কর্নেল এবং শিল্পী লিওনার্ড কার্ক দ্বারা নির্মিত, চরিত্রটি প্রথম *ক্যাপ্টেন ব্রিটেন অ্যান্ড এমআই: ১৩* #১ (মে ২০০৮) এ উপস্থিত হয়েছিল।  ফাইজা হুসেন **এক্সক্যালিবার** কোডনাম ব্যবহার করেন। তিনি শিরোনামের "দৃষ্টিকোণের চরিত্র" হিসেবে ব্যবহৃত হয়েছেন। 

## তথ্যসূত্র

## বহিঃসংযোগ

*

 
বিষয়শ্রেণী:কাল্পনিক চিকিৎসক
বিষয়শ্রেণী:কাল্পনিক নারী চিকিৎসক
বিষয়শ্রেণী:ব্রিটিশ সুপারহিরো
বিষয়শ্রেণী:মুসলিম সুপারহিরো
বিষয়শ্রেণী:কমিকে মুসলিম চরিত্র
বিষয়শ্রেণী:কমিকে কাল্পনিক তরবারিযোদ্ধা
বিষয়শ্রেণী:মার্ভেল কমিকের মহিলা সুপারহিরো
বিষয়শ্রেণী:কাল্পনিক অতিমানবীয় নিরাময়কারী
বিষয়শ্রেণী:কাল্পনিক ব্রিটিশ গুপ্তচর
ইন্দিরা বর্মা

**ইন্দিরা অ্যান বর্মা** (জন্ম: ২৭ সেপ্টেম্বর ১৯৭৩) একজন ব্রিটিশ অভিনেত্রী এবং কথিকা। তার অভিনীত প্রথম চলচ্চিত্র *কামসূত্র: আ টেল অফ লাভ*।

বিবিসি এবং এইচবিও সিরিজ *রোম* (২০০৫–০৭)-এ নাইওবি, বিবিসি সিরিজ *টর্চউড* (২০০৬)-এ সুজি কস্টেলো, বিবিসি সিরিজ *লুথার* (২০১০)-এ জো লুথার, *হিউম্যান টার্গেট* (২০১০–১১)-এ ইলসা পুচ্চি, এইচবিও সিরিজ *[[গেম অফ থ্রোনস]]* (২০১৪–২০১৭)-এ এলারিয়া স্যান্ড, এবং ডিসি ইউনিভার্স/ম্যাক্স প্রাপ্তবয়স্ক অ্যানিমেটেড সিরিজ *ক্রিচার কমান্ডোজ* (২০২৪–বর্তমান)-এ দ্য ব্রাইড চরিত্রে অভিনয়ের জন্য তিনি পরিচিত। ২০১৬ সালের সেপ্টেম্বরে মুক্তিপ্রাপ্ত আইটিভি / নেটফ্লিক্স সিরিজ *প্যারানয়েড*-এ তিনি ডিএস নিনা সুরেশ চরিত্রে অভিনয় করেন। এছাড়াও তিনি মঞ্চনাটকেও ব্যাপকভাবে কাজ করেছেন। *প্রেজেন্ট লাফটার* (২০১৯)-এ তাঁর অভিনয়ের জন্য তিনি লরেন্স অলিভিয়ে অ্যাওয়ার্ড জিতেছেন।

## প্রারম্ভিক জীবন
বর্মা ইংল্যান্ডের সমারসেট কাউন্টির বাথ শহরে একজন ভারতীয় বাবা এবং সুইস মায়ের একমাত্র সন্তান হিসেবে বেড়ে ওঠেন। তার মা গ্রাফিক ডিজাইনার এবং বাবা একজন চিত্রশিল্পী ছিলেন। তিনি মিউজিক্যাল ইয়ুথ থিয়েটার কোম্পানির সদস্য ছিলেন এবং ১৯৯৫ সালে লন্ডনের রয়্যাল একাডেমি অব ড্রামাটিক আর্ট থেকে স্নাতক হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:২০শ শতাব্দীর ব্রিটিশ অভিনেত্রী
বিষয়শ্রেণী:২১শ শতাব্দীর ব্রিটিশ অভিনেত্রী
বিষয়শ্রেণী:অডিওবই পাঠক
বিষয়শ্রেণী:ইংরেজ কণ্ঠাভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইতালীয় বংশোদ্ভূত ইংরেজ ব্যক্তি
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ শেকসপিয়রীয় অভিনেত্রী
বিষয়শ্রেণী:ভারতীয় বংশোদ্ভূত ইংরেজ ব্যক্তি
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:সুইজারল্যান্ডীয় চলচ্চিত্র অভিনেত্রী
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২০শ শতাব্দীর সুইজারল্যান্ডীয় অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর সুইজারল্যান্ডীয় অভিনেত্রী
শীলা কৌর

**শীলা কৌর** একজন প্রাক্তন ভারতীয় অভিনেত্রী যিনি বেশ কয়েকটি তেলুগু এবং তামিল চলচ্চিত্রের পাশাপাশি কয়েকটি মালায়ালাম এবং কন্নড় চলচ্চিত্রেও অভিনয় করেছেন। তিনি *নন্দা, আধুরস, পারুগু, বীরসামি* ইত্যাদি চলচ্চিত্রে অভিনয়ের জন্য পরিচিত। 

## কর্মজীবন
শীলার অভিনয় জগতে প্রবেশ হয় নিতান্ত অদ্ভুদ ভাবে। স্কুলে যাওয়ার পথে *রাজাকুমারন* ছবির কলাকুশলীরা তাকে দেখতে পান এবং ছবির নায়িকা নাধিয়ার কম বয়সে ভূমিকার জন্য তাকে বেছে নেন কারণ শীলার সাথে তার অনেক মিল ছিল। 

এভাবেই শিশু শিল্পী হিসেবে শীলার অভিনয় জীবন শুরু হয়। ১৯৯৪ সালে তামিল চলচ্চিত্র *রাজাকুমারান*-এর নারী চরিত্রে বৈদেহির কিশোরী বয়সের ভূমিকায় শীলা অভিনয় করেন। এরপর তিনি *আয়ুধা পুজাই* (১৯৯৫), *পুভে উনাকাগা* (১৯৯৬), *সূর্য বংশম* (১৯৯৭) এবং *রেত্তাই জাডাই ভাইসু* (১৯৯৭)-এর মতো জনপ্রিয় চলচ্চিত্রে শিশু শিল্পী হিসেবে কাজ করেন।

তার শিশুকালের উল্লেখযোগ্য চলচ্চিত্রগুলোর মধ্যে রয়েছে *গোলমাল* (১৯৯৮) এবং *উন্নিদাথিল এন্নাই কডুথেন* (১৯৯৮), যেখানে তিনি প্রধান চরিত্রদের আত্মীয়ের ভূমিকায় ছিলেন। *মায়া* (১৯৯৯) চলচ্চিত্রে তার অভিনয়ও প্রশংসিত হয়। এরপর ২০০১ সালে *নান্ধা*, *ধীনা* এবং *ডাম ডাম ডাম* চলচ্চিত্রেও তিনি শিশু শিল্পী হিসেবে উপস্থিত হন।

শীলা ২০০৬ সালে *সীতাকোকা চিলুকা* নামক তেলুগু চলচ্চিত্রে প্রধান ভূমিকায় অভিনয় করেন। এরপর তিনি একের পর এক চলচ্চিত্রে নায়িকা হিসেবে কাজ করেন। ২০০৭ সালে তিনি *ভীরাসামি*, *রাজু ভাই*, *চিনা থান ০০১*, *হেলো প্রেমিস্তারা* এবং *কন্না* চলচ্চিত্রে অভিনয় করেন।

২০০৮ সালে শীলা *ভেদা*, *পরুগু* (তেলুগু) এবং *মায়াবাজার* (মালায়ালম) চলচ্চিত্রে তার অভিনয় দক্ষতা প্রদর্শন করেন। ২০০৯ সালে তিনি *মাস্কা* (তেলুগু) ও *প্রেম কাহানি* (কন্নড়) চলচ্চিত্রে কাজ করেন। ২০১০ সালে তিনি *আধুর্স* (তেলুগু), *থান্থোন্নি* ও *মেকআপ ম্যান* (মালায়ালম) চলচ্চিত্রে অভিনয় করেন।

এরপর ২০১১ সালে *পরম বীরা চক্রা* (তেলুগু) এবং ২০১৮ সালে *হাইপার* (কন্নড়) চলচ্চিত্রে অভিনয় করে শীলা তার অভিনয় জীবনের পথচলা অব্যাহত রেখেছেন।

## ব্যক্তিগত জীবন
১২ মার্চ ২০২০ তারিখে, কৌর চেন্নাইতে সন্তোষ রেড্ডি নামে এক ব্যবসায়ীকে বিয়ে করেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
ইন্দ্রাণী দেবী

**ইন্দ্রাণী দেবী** একজন ভারতীয় রাজনীতিবিদ এবং শ্রাবস্তী জেলার ভিঙ্গা বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য। তিনি সমাজবাদী পার্টির সদস্য।

## জীবনের প্রথমার্ধ
ইন্দ্রাণী দেবী ১৫ জুন ১৯৬৯ সালে উত্তরপ্রদেশের শাহপুরে অবধ বিহারী ভার্মার একটি হিন্দু পরিবারে জন্মগ্রহণ করেন। তিনি ১৯৮২ সালের ১২ ফেব্রুয়ারি জ্ঞান প্রকাশকে বিয়ে করেন। তাদের ছয়জন সন্তান রয়েছে।

## আরো দেখুন

* ১৮তম উত্তরপ্রদেশ বিধানসভা
* ভিঙ্গা বিধানসভা কেন্দ্র
* উত্তরপ্রদেশ বিধানসভা

## তথ্যসূত্র

বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:উত্তরপ্রদেশ বিধানসভার সদস্য ২০১২-২০১৭
বিষয়শ্রেণী:মজঃফরনগর জেলার ব্যক্তি
এ.এইচ.এম. শামসুর রহমান

**প্রফেসর এ. এইচ. এম. শামসুর রহমান** (১৯৪৬ - ২০২১)  বাংলাদেশের একজন গবেষক, লেখক, শিক্ষাবিদ, ইতিহাসবিদ। তিনি বহু গ্রন্থ প্রণয়ন করেছেন। তাছাড়া বিভিন্ন বিষয়ে প্রবন্ধ লিখেছেন। ক্ষুরধার লেখনীর জন্যে তিনি পাঠকমহলে সমাদৃত।

## জন্ম ও শৈশব
এ. এইচ. এম. শামসুর রহমানের জন্ম ১৯৪৬ সালের ১৭ ফেব্রুয়ারি যশোর জেলার কেশবপুর উপজেলার বাইসা (নূরপুর) গ্রামে। পিতার নাম হাজী ইসমাইল হোসেন ও মাতা কুলসুম বিবি। পাঁচ বোন ও তিন ভাইয়ের মধ্যে তিনি ছিলেন কনিষ্ঠ।

## শিক্ষা জীবন
শিক্ষাজীবন ১৯৫০ থেকে ১৯৬৮ সাল পর্যন্ত। মেধাবী ছাত্র হিসেবে সমগ্র শিক্ষাজীবনে সরকারী বৃত্তিধারী। ঢাকার নবারুণ সাহিত্য সংসদ আয়োজিত রচনা প্রতিযোগিতায় অংশ নিয়ে তৎকালীন সমগ্র পূর্ব পাকিস্তানের মধ্যে প্রথম পুরস্কার লাভ করেন।

১৯৬২ সালে কেশবপুর হাইস্কুল যশোর থেকে মেট্রিক, ১৯৬৪ সালে বি এল কলেজ খুলনা থেকে ইন্টারমেডিয়েট এবং ১৯৬৭ ও ১৯৬৮ সালে রাজশাহী বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে যথাক্রমে বি এ (অনার্স) ও এম এ ডিগ্রী লাভ করেন।

তিনি অত্যান্ত মেধাবী ছাত্র ছিলেন। ছাত্রজীবনে একাধিকবার স্বর্ণপদক লাভ করেছিলেন।
## কর্মজীবন

পেশাগত জীবনে তিনি খুলনা বি. এল. সরকারি কলেজের ইসলামের ইতিহাস ও সংস্কৃতি বিভাগের চেয়ারম্যান হিসেবে দায়িত্ব পালন করেন। পরবর্তীতে কলারোয়া সরকারি কলেজ, সাতক্ষীরায় অধ্যক্ষ হিসেবে দায়িত্ব পালন করেন। এছাড়াও তিনি বাংলাদেশ জমঈয়তে আহলে হাদীস এর কেন্দ্রীয় উপদেষ্টা ও খুলনা আল-মাহাদ আস-সালাফী মাদ্রাসার পরিচালক হিসেবে দায়িত্ব পালন করেন। প্রফেসর এ. এইচ. এম. শামসুর রহমান বাংলা একাডেমির একজন আজীবন সদস্য ছিলেন।

## লেখনী
তিনি বহুগ্রন্থ প্রণয়ন করেছেন। এছাড়া বিভিন্ন পত্র পত্রিকায় নিয়মিত লেখালেখি করতেন। তাঁর লিখিত উল্লেখযোগ্য বই হলো:
*স্পেনে মুসলমানদের ইতিহাস
*উত্তর আফ্রিকা ও মিশরে ফাতেমীয়দের ইতিহাস
*মিল্লাতে মুসলিমার ঐতিহাসিক খিদমত: ঐতিহাসিক তিন পুরুষ ব্যাপী
*আহলে হাদীস পরিচিতি
*কাদিয়ানী কারা?
*বিদআত: ভয়াবহ
*ঈমান বনাম কুফুর তাওহীদ বনাম শিরক
*কতইনা মধূর মিলন এই হাজ্জ
*চলার পথের দাবী
*হায়! আমরা যে খুবই কাছাকাছি এসে পড়লাম
* স্রষ্টার গুণরাজি- সৃষ্টি কৌশল ও প্রকার
*সত্য চির অম্লান
*সত্যের পথে প্রতিবন্ধকতা
*আপন গৃহে অপরিচিত
*শিয়া কারা?
*ভেবে দেখবেন কি?
*সঠিক ইতিহাস সত্য কথাই বলে
*রামাযানের গুরুত্ব 
*ফাতওয়ায়ে আলমগীরী একি আজব ফাতওয়া
*হিদায়া কিতাবের একি হিদায়েত!
ইত্যাদি।

এর বাইরে সাপ্তাহিক আরাফাতে তিনি নিয়মিত লেখতেন। এছাড়া দৈনিক ইত্তেফাকেও তার লেখা প্রকাশিত হতো নিয়মিত।

## মৃত্যু

২২ আগস্ট ২০২১ রবিবার ভোর ৬:৪৫ মিনিটে খুলনার দৌলতপুরস্থ আড়ংঘাটায় নিজ বাড়িতে শেষ নিঃশ্বাস ত্যাগ করেন তিনি। তার প্রথম নামাজে জানাজা অনুষ্ঠিত হয় সকাল ১০:১৫ মিনিটে আড়ংঘাটা আহলে হাদীস জামে মসজিদ ঈদগাহ ময়দানে। দ্বিতীয় নামাজে জানাজা অনুষ্ঠিত হয় ১১:১৫ মিনিটে আল-মাহাদ আস-সালাফী মাদ্রাসা ময়দানে এবং যশোর কেশবপুর উপজেলার বাইশানূরপুর গ্রাম ঈদগাহ ময়দানে তৃতীয় নামাজে জানাজা শেষে পারিবারিক কবরস্থানে তাকে দাফন করা হয়।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:লেখক
বিষয়শ্রেণী:ইতিহাসবিদ
বিষয়শ্রেণী:আহলে হাদিস ব্যক্তি
বিষয়শ্রেণী:বাংলাদেশী লেখক
বিষয়শ্রেণী:যশোর জেলার ব্যক্তি
বিষয়শ্রেণী:সরকারি ব্রজলাল কলেজের শিক্ষক
পামেলা বাক

**পামেলা বাক** (; ১৬ অক্টোবর, ১৯৬৩ – ৫ মার্চ, ২০২৫), **যিনি পামেলা বাখ-হ্যাসেলহফ** নামেও পরিচিত, ছিলেন একজন মার্কিন অভিনেত্রী। 

## জীবনের প্রথমার্ধ
বাক ওকলাহোমার তুলসা থেকে এসেছিলেন, তিন মেয়ের মধ্যে তিনি ছিলেন দ্বিতীয়। তার মা একজন মডেল ছিলেন, এবং তিনি কিশোর বয়স থেকেই মডেলিং করতেন। তিনি তুলসা ইস্ট সেন্ট্রাল হাই স্কুলে পড়াশোনা করেছেন এবং নর্থইস্টার্ন ওকলাহোমা এএন্ডএম কলেজে ইঞ্জিনিয়ারিং/থিয়েটার আর্টস নিয়ে পড়াশোনা করেছেন। তিনি ১৯৮৫ সালে লস অ্যাঞ্জেলেসে চলে আসেন। 

## কেরিয়ার
বাক তার স্বামীর সাথে দীর্ঘকাল ধরে চলমান ধারাবাহিক *"বেওয়াচ"* -এ একসাথে কাজ করেছিলেন এবং *"সাইরেন্স"* ধারাবাহিকে তিনি বারবার একজন মনোবিজ্ঞানীর ভূমিকায় অভিনয় করেছিলেন।  ২০১১ সালের আগস্টে, তিনি যুক্তরাজ্যে *সেলিব্রিটি বিগ ব্রাদারের* অষ্টম সিরিজের একজন হাউসমেট ছিলেন। ১৪তম দিনে তিনি দ্বিতীয় সেলিব্রিটি হিসেবে ঘর থেকে বের করে দেওয়া হয়েছিল, নবম স্থানে ছিলেন।

## ব্যক্তিগত জীবন এবং মৃত্যু
১৯৮৫ সালে *নাইট রাইডার* পর্ব "নাইট রেসার" এর সেটে বাকের সাথে ডেভিড হ্যাসেলহফের দেখা হয়।  তারা ১৯৮৯ সালের ডিসেম্বরে বিয়ে করেন। এই দম্পতির দুটি কন্যা ছিল: টেলর অ্যান হ্যাসেলহফ ও অভিনেত্রী হেইলি হ্যাসেলহফ।  ২০০৬ সালের জানুয়ারিতে, হ্যাসেলহফ ঘোষণা করেন যে তিনি বিবাহবিচ্ছেদের আবেদন করছেন, অমীমাংসিত মতপার্থক্যের কারণ দেখিয়ে।  ২০০৬ সালের আগস্ট মাসে তাদের বিবাহবিচ্ছেদ চূড়ান্ত হয়।  বাককে এক মেয়ের হেফাজত এবং হ্যাসেলহফকে অন্য মেয়ের হেফাজত করতে দেওয়া হয়েছিল। 

৫ মার্চ, ২০২৫ তারিখে হলিউড হিলসের তার বাড়িতে বাককে মৃত অবস্থায় পাওয়া যায়, যেখানে তিনি আত্মঘাতী গুলিবিদ্ধ অবস্থায় ছিলেন। তার বয়স হয়েছিল ৬১ বছর।  লস অ্যাঞ্জেলেস কাউন্টি মেডিকেল পরীক্ষকের অফিস তার মৃত্যুকে আত্মহত্যা বলে ঘোষণা করেছে। 

## তথ্যসূত্র

## বহিঃসংযোগ

* 

বিষয়শ্রেণী:১৯৬৩-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ব্রিটিশ আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ক্যালিফোর্নিয়ায় আগ্নেয়াস্ত্র দ্বারা আত্মহত্যা
বিষয়শ্রেণী:তুলসা, ওকলাহোমার অভিনেত্রী
বিষয়শ্রেণী:নর্থইস্টার্ন ওকলাহোমা এএন্ডএম কলেজের প্রাক্তন শিক্ষার্থী
বিষয়শ্রেণী:ওকলাহোমার নারী মডেল
বিষয়শ্রেণী:আত্মহননকারী নারী
রিচার্ড আরভিন ওভারটন

**রিচার্ড আরভিন ওভারটন** (১১ মে, ১৯০৬ - ২৭ ডিসেম্বর, ২০১৮) ছিলেন একজন আমেরিকান শতবর্ষী, যিনি ১১২ বছর, ২৩০ দিন বয়সে দ্বিতীয় বিশ্বযুদ্ধে বেঁচে থাকা মার্কিন যুক্তরাষ্ট্রের সবচেয়ে বয়স্ক এবং সবচেয়ে বয়স্ক ব্যক্তি ছিলেন। তিনি মার্কিন যুক্তরাষ্ট্রের সেনাবাহিনীতে কর্মরত ছিলেন। ২০১৩ সালে, তাকে রাষ্ট্রপতি বারাক ওবামা সম্মানিত করেন। তিনি ১৯৪৫ সাল থেকে ২০১৮ সালে তার মৃত্যুর আগ পর্যন্ত টেক্সাসের অস্টিনে বসবাস করেছিলেন।
## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:আফ্রিকান-মার্কিন খ্রিষ্টান
বিষয়শ্রেণী:আফ্রিকান-মার্কিন শতবর্ষী ব্যক্তি
বিষয়শ্রেণী:মার্কিন শতবর্ষী পুরুষ
বিষয়শ্রেণী:দ্বিতীয় বিশ্বযুদ্ধে মার্কিন সেনাবাহিনীর কর্মী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন অতিশতবর্ষী ব্যক্তি
বিষয়শ্রেণী:টেক্সাসে নিউমোনিয়ায় মৃত্যু
বিষয়শ্রেণী:অতিশতবর্ষী পুরুষ
বিষয়শ্রেণী:টেক্সাস অঙ্গরাজ্যের সামরিক কর্মী
বিষয়শ্রেণী:অস্টিন, টেক্সাসের ব্যক্তি
বিষয়শ্রেণী:বাস্ট্রপ কাউন্টি, টেক্সাসের ব্যক্তি
বিষয়শ্রেণী:মার্কিন সেনাবাহিনীর অবসরপ্রাপ্ত নন-কমিশনড অফিসার
বিষয়শ্রেণী:দ্বিতীয় বিশ্বযুদ্ধে আফ্রিকান-মার্কিন
বিষয়শ্রেণী:২১শ শতাব্দীর আফ্রিকান-মার্কিন ব্যক্তি
বিষয়শ্রেণী:আফ্রিকান-মার্কিন খ্রিস্টান
বারসিন

রোডস ক্লাস=নটপেজইমেজ| বারসিনের মা রোডস অঞ্চলের বাসিন্দা ছিলেন বলে জানা যায়
[ডান|থাম্ব| আলেকজান্ডার দ্য গ্রেট (১৯৫৬ সালের চলচ্চিত্র) -এ বারসিনের চরিত্রে [ক্লেয়ার ব্লুম এবং আলেকজান্ডার দ্য গ্রেটের চরিত্রে রিচার্ড বার্টন ।]]
**বারসিন** (    ; আনুমানিক ৩৬৩-৩০৯ খ্রিস্টপূর্বাব্দ) ছিলেন পারস্যের হেলেসপন্টাইন ফ্রিজিয়ার শাসক আরতাবাজুসের কন্যা। তার মা সম্ভবত একজন গ্রিক রোডিয়ান বংশোদ্ভূত মহিলা ছিলেন। বারসিনের মা ছিলেন রোডস অঞ্চলের জনপ্রিয় দুই ভাড়াটে সৈন্য মেন্টর এবং মেমননের আত্মীয়া।   বারসিন প্রথমে তার কাকা মেন্টরের সঙ্গে বিবাহবন্ধনে আবদ্ধ হন এবং তার মৃত্যুর পর আরেক কাকা মেমননের সঙ্গে বিবাহ করেন।

খ্রিষ্টপূর্ব ৩৩৪ সালে, যখন আলেকজান্ডার এশিয়ায় আক্রমণ করেন, তখন মেমনন বারসিন ও তার সন্তানদের পারস্যের রাজা দারিয়াস তৃতীয়ের নিকট তার আনুগত্য প্রমাণের জন্য বন্ধক হিসেবে পাঠান। পরের বছর, যখন দামাস্কাক -এর শাসকরা ম্যাসেডোনিয়ানদের কাছে আত্মসমর্পণ করে তখন বারসিন আলেকজান্ডারের হাতে বন্দী হন।  কিছু প্রাচীন নথিতে তার নাম আলেকজান্ডারের রক্ষিতা হিসাবে উল্লিখিত হয়েছে। কথিত আছে যে তিনি আলেকজান্ডারের পুত্র হেরাক্লিসের মা ছিলেন। 

৩২৩ সালে আলেকজান্ডারের মৃত্যুর বারো বছর পর, বারসিনের জামাতা নিয়ার্কাস তার ছেলে হেরাক্লেসের অধিকৃত সিংহাসনের অধিকার দাবি করেন, যদিও তিনি তা পেতে ব্যর্থ হন। এইসকল ঘটনার সময় হেরাক্লেসের বয়স ছিল মাত্র সতেরো বছর। অর্থাৎ হেরাক্লেস ৩৩৩ খ্রিষ্টপূর্বাব্দে দামাস্কাসে বারসিন ও আলেকজান্ডারের সাক্ষাতের প্রায় পাঁচ বছর পর জন্মগ্রহণ করেন। বিভিন্ন ঐতিহাসিকদের তথ্যমতে, তিনি পারগামাম নামক স্থানে তার মায়ের তত্ত্বাবধানে বড় হন। ৩০৯ খ্রিষ্টপূর্বাব্দে রাজনৈতিক ষড়যন্ত্র ও প্ররোচনার শীকার হন হেরাক্লেস এবং পলিপারকন নামক ব্যাক্তির হাতে তিনি নিহত হন। কিছু ওইতিহাসিক নথি থেকে ধারণা করা হয় যে হেরাক্লেসের হত্যার পর বারসিনও মৃত্যুবরন করেন।

বারসিনকে কখনো কখনো আলেকজান্ডারের স্ত্রী স্টেইটেইরার সাথে গুলিয়ে ফেলা হয়, কারন কোন কোন ঐতিহাসিক নথিতে স্টেইটেইরাকে  বারসিন নামেও অভিহিত করা হয়েছে। কিন্তু কিছু কিছু ঐতিহাসিক তথ্য অনুসারে জানা যায় যে এরা দুজনে সম্পুর্ন ভিন্ন মানুষ ছিলেন।

## তথ্যসূত্র

বিষয়শ্রেণী:খ্রিস্টপূর্ব ৩৬০-এর দশকে জন্ম
বিষয়শ্রেণী:খ্রিস্টপূর্ব ৪র্থ শতাব্দীর নারী
মীনাক্ষি সারগোগি

**মীনাক্ষী সারগোগি** ছিলেন একজন ভারতীয় শিল্পপতি। তিনি বলরামপুর চিনি মিলসের প্রাক্তন ব্যবস্থাপনা পরিচালক এবং পরে অ-নির্বাহী পরিচালক পদাধিকারী হয়েছিলেন। লোকসানে চলা চিনি ব্যবসাকে একটি লাভজনক বহুমুখী শিল্প প্রতিষ্ঠানে পুনরুজ্জীবিত করার কৃতিত্ব তাঁকে দেওয়া হয়। ভারতীয় চিনি শিল্পে অবদানের জন্য তিনি ১৯৯২ সালে ভারত সরকার কর্তৃক চতুর্থ সর্বোচ্চ বেসামরিক পুরস্কার পদ্মশ্রী লাভ করেন।

## জীবনী
১৯৪৪ সালে, ভারতের সবচেয়ে জনবহুল রাজ্য উত্তর প্রদেশের এলাহাবাদে মীনাক্ষি জন্মগ্রহণ করেন। তিনি নৈনিতালের সেন্ট মেরি'স কনভেন্ট হাই স্কুলে প্রাথমিক শিক্ষা লাভ করেন এবং কানপুরে ফিরে এসে তিনি স্নাতকোত্তর পড়াশোনা সম্পন্ন করেন। জানা গেছে যে তিনি ব্যবসার মূল বিষয়গুলি শিখেছিলেন, উর্ধ্বতন পরিচালন গোষ্ঠী ভেঙে দিয়েছিলেন এবং প্রথম পূর্ণ বছরে ব্যবসাকে ঘুরে দাঁড় করিয়ে ৪৪ লক্ষ (৪.৪ মিলিয়ন) লাভের মুখ দেখেছিলেন।

মীনাক্ষী তাঁর স্বামীর সাথে ২২ বছর ধরে কোম্পানির ব্যবস্থাপনা পরিচালকের দায়িত্ব পালন করেছেন। এরপর, ২০১৫ সালের জুন মাসে তিনি একজন অ-নির্বাহী পরিচালকের পদে আসার জন্য সক্রিয় কর্মজীবন থেকে পদত্যাগ করেন। এই সময়কালে, বলরামপুর চিনিকল একক ইউনিট ব্যবসা থেকে বহুমুখী কারখানা শিল্পে উন্নীত হয়। তিনি ১৯৯০ সালে বাভনান চিনিকল, ১৯৯৮ সালে তুলসীপুর চিনিকল, ২০০৫ সালে ধামপুর চিনিকলের রাউজাগাঁও কারখানা এবং ২০০৭ সালে ইন্দো গাল্ফ চিনিকল কিনে ব্যবসাকে বহুমুখী শিল্পে উন্নীত করেন। তিনি ব্যবসায় আরও বৈচিত্র্য এনে ইথানল এবং বিদ্যুৎ এর মতো শিল্পে বিনিয়োগ করেন।

## আরও দেখুন
* চিনির ইতিহাস
 

## তথ্যসূত্র

বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ব্যবসায়ী
বিষয়শ্রেণী:ভারতীয় শিল্পপতি
বিষয়শ্রেণী:উত্তরপ্রদেশের নারী ব্যবসায়ী
বিষয়শ্রেণী:কানপুরের ব্যক্তি
বিষয়শ্রেণী:১৯৪৪-এ জন্ম
বিষয়শ্রেণী:বাণিজ্য ও শিল্পে পদ্মশ্রী প্রাপক
সাইয়াদা খাতুন

**সাইয়াদা খাতুন** (জন্ম ২০ এপ্রিল ১৯৭০) উত্তরপ্রদেশের একজন ভারতীয় রাজনীতিবিদ। তিনি ২০২২ সালের উত্তরপ্রদেশ বিধানসভা নির্বাচনে ডোমারিয়াগঞ্জ বিধানসভা কেন্দ্র থেকে সমাজবাদী পার্টির প্রতিনিধিত্ব করে জয়ী হন।

## প্রাথমিক জীবন এবং শিক্ষা
খাতুনের বাড়ি সিদ্ধার্থনগর জেলার ডোমারিয়াগঞ্জে। তিনি ২০১০ সালে দীনদয়াল উপাধ্যায় গোরখপুর বিশ্ববিদ্যালয় থেকে কলা বিভাগে স্নাতকোত্তর সম্পন্ন করেন।

## কর্মজীবন
খাতুন ২০২২ সালের উত্তরপ্রদেশ বিধানসভা নির্বাচনে সিদ্ধার্থনগর জেলার ডোমারিয়াগঞ্জ বিধানসভা কেন্দ্র থেকে সমাজবাদী পার্টির প্রতিনিধিত্ব করে জয়ী হন। তিনি ৮৫,০৯৮ ভোট পেয়ে ভারতীয় জনতা পার্টির রাঘবেন্দ্র প্রতাপ সিংকে ৭৭১ ভোটের সামান্য ব্যবধানে পরাজিত করেন।

২০২২ সালের ১০ মার্চ নির্বাচনে জয়লাভের পর খাতুন এবং আরও ২০০ জন সমাজবাদী পার্টির সদস্যের নাম পাকিস্তানপন্থী স্লোগান দেওয়ার অভিযোগে একটি প্রাথমিক তথ্য প্রতিবেদনে উল্লেখ করা হয়। তিনি এই অভিযোগ অস্বীকার করেছেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:সিদ্ধার্থনগর জেলার ব্যক্তি
আন্দ্রেয়ান নুরিগা

**আন্দ্রেয়ান নুরিগা**, যিনি পেশাগতভাবে **আন্দ্রেয়ান** নামে পরিচিত, একজন ফরাসি অভিনেত্রী। তিনি মূলত ভারতে থাকেন এবং সেখানেই তার কর্মক্ষেত্র। তিনি তামিল সিনেমায় পার্শ্ব ও প্রধান চরিত্রে অভিনয় করেছেন।  তিনি তামিল ভাষার রান্নার অনুষ্ঠান *কুকু উইথ কোমালি*-এর চতুর্থ মরসুমের একজন প্রতিযোগী ছিলেন। 

## কর্মজীবন
আন্দ্রেয়ান নুরিগা ফ্রান্সে জন্মগ্রহণ করেন। ছয় বছর বয়স থেকে তিনি ভারতের পন্ডিচেরিতে স্থায়ীভাবে বসবাস শুরু করেন এবং সেখানেই তার শৈশব কাটিয়েছেন। উচ্চশিক্ষার জন্য, তিনি ফ্রান্সে ফিরে আসেন এবং একজন পশুচিকিৎসক সেবিকা হওয়ার প্রশিক্ষণ নেন, কিন্তু পরে চলচ্চিত্র জগতে প্রবেশের জন্য তিনই ভারতে ফিরে আসেন।  ২০০০ সালে, আন্দ্রেয়ান নুরিগা পুদুচেরিতে চিত্রায়িত টেলিফিল্ম *পাসর দ'অঁফঁ* -এ একটি অতিরিক্ত চরিত্রে অভিনয় করেন। এরপর তিনি ফরাসি মঞ্চনাটকে অংশ নেন, যার মধ্যে ২০০১ সালে অলিভিয়ের পাই প্রযোজিত *লা জ্যুন ফিয়, লে দিয়াবল এ লে মুলাঁ* এবং ২০০৪ সালে জঁ-ফিলিপ রিবেস পরিচালিত *স্কেচেস* উল্লেখযোগ্য।। এরপর তিনি রজনীকান্ত এবং শ্রিয়া শরণ অভিনীত পরিচালক শঙ্করের *[[শিবাজী: দ্য বস|শিবাজি]]* (২০০৭) ছবিতে অথিরাদী গানের দৃশ্যে অতিরিক্ত শিল্পী হিসাবে উপস্থিত ছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2022)">তথ্যসূত্র প্রয়োজন</span>]]* &#x5D; পশিক্ষাজীবন শেষে, আন্দ্রেয়ান ভারতের বিভিন্ন প্রতিষ্ঠানের জন্য মডেলিং শুরু করেন। তিনি *শেলটন শার্টস*, *ডিভিওয়াই ফটোশুট*, *কুমারন সিল্কস অনলাইন*, *বিজয়া গণপতি স্টোরস* এবং *ফ্রেশডেস্ক*-এর মতো সংস্থার সঙ্গে কাজ করেন। এছাড়া, ২০১৪ সালে তিনি ডিজাইনার চৈতন্য রাওয়ের ফ্যাশন শোতেও র‍্যাম্পে হাঁটেন।

এরপর আন্দ্রেয়ান তামিল ছবিতে অভিনয় শুরু করেন, তিনি তামিল ভাষা জানতেন তাই নিজের সংলাপ নিজেই বলতেন। ২০১৩ সালে, তিনি প্রথম স্বল্প বাজেটের ছবি *কান্দেন কাধাল কোন্দেন* (২০১৬) এবং *সালাইওরাম* (২০১৬) -এর জন্য চিত্রগ্রহনের কাজ সম্পন্ন করেছিলেন, কিন্তু তার প্রথম মুক্তিপ্রাপ্ত ছবি ছিল সিভি কুমারের *[[এনাক্কুল ওরুভান]]* (২০১৫), যেখানে তিনি অভিনেতা সিদ্ধার্থের অভিনীত চরিত্রের বন্ধুর ভূমিকায় অভিনয় করেছিলেন। পরবর্তীতে তিনি ভৌতিক ছবি *জিরো* (২০১৬) তে একটি ভূতের চরিত্রে, শিবকার্থিকেয়ন অভিনীত *রজনী মুরুগান* (২০১৬) চলচ্চিত্রে কৌতুকমুখী চরিত্রে এবং *রুম* (২০১৭) ছবিতে একজন রাশিয়ান মহিলার চরিত্রে অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2022)">তথ্যসূত্র প্রয়োজন</span>]]* &#x5D; এরপর আন্দ্রেয়ান রাজকমলের সাথে, *মেলনাত্তু মারুমাগান* (২০১৮) নামক চলচ্চিত্রে প্রধান ভূমিকায় অভিনয় করেন।  ছবিতে তিনি ফ্রান্স থেকে আগত একজন বিদেশীর চরিত্রে অভিনয় করেছিলেন এবং তামিল ভাষায় নিজের সংলাপ নিজেই বলেছিলেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ফরাসি অভিনেত্রী
বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ফরাসি কণ্ঠাভিনেত্রী
বিষয়শ্রেণী:ফরাসি মঞ্চ অভিনেত্রী
বিষয়শ্রেণী:ফরাসি চলচ্চিত্র অভিনেত্রী
বিষয়শ্রেণী:ফরাসি অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতে প্রবাসী অভিনেত্রী
শ্বেতা শিন্দে

**শ্বেতা শিন্দে** একজন ভারতীয় অভিনেত্রী এবং প্রযোজক। তিনি *লাগিরা জালা জি* টেলিভিশন নাট্য ধারাবাহিকের প্রযোজক হিসেবে এবং *ডক্টর ডন* ধারাবাহিকে অভিনয়ের জন্য পরিচিত। তিনি ২০১৬ সালে চলচ্চিত্র পরিচালক সঞ্জয় খাম্বের সাথে বজ্র প্রোডাকশন চালু করেন।

## ব্যক্তিগত জীবন
২০০৭ সালে শ্বেতা শিন্দে বিয়ে করেন সন্দীপ বনসালিকে। তাঁদের একটি মেয়েও আছে।

## কর্মজীবন
শ্বেতা শিন্দে মডেলিং দিয়ে তাঁর কর্মজীবন শুরু করেন এবং পরে চলচ্চিত্র ও দৈনিক ধারাবাহিকে অভিনয় শুরু করেন।

## চলচ্চিত্র তালিকা

### টেলিভিশন

### চলচ্চিত্র

## তথ্যসূত্র

## বহিঃসংযোগ

* সরকারী ওয়েবসাইট
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:পুণের অভিনেত্রী
বিষয়শ্রেণী:মারাঠি চলচ্চিত্র পরিচালক
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
জন নিউমেয়ার

**জন নিউমায়ার** (জন্ম ২৪শে ফেব্রুয়ারী, ১৯৩৯) একজন আমেরিকান ব্যালে নৃত্যশিল্পী, কোরিওগ্রাফার এবং পরিচালক। তিনি ১৯৭৩-২০২৪ সাল পর্যন্ত হামবুর্গ ব্যালে- এর পরিচালক এবং প্রধান কোরিওগ্রাফার ছিলেন এবং ১৯৯৬-২০২৪ সাল পর্যন্ত হামবুর্গ স্টেট অপেরাতে ব্যালে-র শৈল্পিক পরিচালক ছিলেন।

১৯৭৮ সালে তিনি দ্য স্কুল অফ দ্য হামবুর্গ ব্যালে প্রতিষ্ঠা করেন, যার মধ্যে ৩৪ জন শিক্ষার্থীর জন্য একটি বোর্ডিং স্কুল রয়েছে। ২০১১ সালে জার্মান জাতীয় যুব ব্যালে প্রতিষ্ঠার পর থেকে তিনি এর সাধারণ পরিচালক এবং শৈল্পিক তত্ত্বাবধায়ক।
## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ব্যালে নৃত্যশিল্পী
বিষয়শ্রেণী:মার্কিন নৃত্য পরিচালক
বিষয়শ্রেণী:জার্মানিতে মার্কিন প্রবাসী
বিষয়শ্রেণী:২০শ শতাব্দীর মার্কিন ব্যালে নৃত্যশিল্পী
রিচার্ড জোন্স (পরিচালক)

**রিচার্ড জোন্স** সিবিই (জন্ম ৭ জুন ১৯৫৩) একজন ব্রিটিশ থিয়েটার এবং অপেরা পরিচালক । তিনি লন্ডনে জন্মগ্রহণ করেন এবং হাল বিশ্ববিদ্যালয় এবং লন্ডন বিশ্ববিদ্যালয়ে পড়াশোনা করেন। জ্যাজ সঙ্গীতশিল্পী হিসেবে কাজ করার পর, তিনি ১৯৮২-৮৩ সাল পর্যন্ত স্কটিশ অপেরা এবং সিটিজেন থিয়েটারের সাথে কাজ করার জন্য একটি বৃত্তি পেয়েছিলেন।

তার কাজ বিতর্কিত হয়ে উঠেছে এবং যুক্তরাজ্যের সংবাদমাধ্যমে যথেষ্ট প্রতিক্রিয়া সৃষ্টি করেছে। তবে, তাকে থিয়েটার এবং অপেরা জগতের একজন প্রধান ব্যক্তিত্ব হিসেবেও দেখা হয়, যেমনটি লন্ডনের দ্য গার্ডিয়ানে প্রকাশিত ২০০২ সালের একটি সাক্ষাৎকারে উল্লেখ করা হয়েছে:

: "রোমাঞ্চকর, আড়ম্বরপূর্ণ এবং বিপথগামী প্রতিভার প্রতিভা জোন্সকে চিহ্নিত করে এমন একটি বৈশিষ্ট্য। "তিনি এই মুহূর্তে সেরা ব্রিটিশ পরিচালক," বলেছেন পরিচালক ডেভিড পাউন্টনি, যিনি ১৯৮০-এর দশকে ইংলিশ ন্যাশনাল অপেরার সভাপতিত্বকারী "পাওয়ারহাউস" ট্রাইমাইরেটের অংশ। "তিনি অত্যন্ত কল্পনাপ্রবণ, বিষয়বস্তুর প্রতি তাঁর একটি অত্যন্ত স্বতন্ত্র, অদ্ভুত প্রতিক্রিয়া রয়েছে এবং হাস্যরসের প্রতি তাঁর খুব তীক্ষ্ণ দৃষ্টি রয়েছে।"
## তথ্যসূত্র

## বহিঃসংযোগ
*Official website of Richard Jones
* 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ থিয়েটার পরিচালক
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
কৃষ্ণা শ্রফ

**কৃষ্ণা শ্রফ** (জন্ম: ২১শে জানুয়ারী ১৯৯৩) একজন ভারতীয় উদ্যোক্তা, তথ্যচিত্র নির্মাতা, টেলিভিশন ব্যক্তিত্ব এবং সামাজিক যোগাযোগ মাধ্যমের প্রভাবক। তিনি ম্যাট্রিক্স ফাইট নাইটের প্রতিষ্ঠাতা। তিনি অভিনেতা টাইগার শ্রফের ছোট বোন এবং অভিনেতা জ্যাকি শ্রফ ও চলচ্চিত্র প্রযোজক আয়েশা দত্তের মেয়ে। ২০২৪ সালে, তিনি *[[খতরোঁ কে খিলাড়ি ১৪|ফিয়ার ফ্যাক্টর: খতরোঁ কে খিলাড়ি ১৪-]]* তে প্রতিযোগী হিসেবে অংশগ্রহণ করেন এবং সেই মরশুমে তিনি রানার-আপ হন।

## প্রাথমিক এবং ব্যক্তিগত জীবন
কৃষ্ণা শ্রফের জন্ম ১৯৯৩ সালের ২১শে জানুয়ারি ভারতের মহারাষ্ট্রের মুম্বাইয়ে। তিনি মুম্বাইয়ের আমেরিকান স্কুলে তাঁর স্কুল জীবন সম্পন্ন করেন। এরপর তিনি দুবাইয়ের এসএই ইনস্টিটিউট থেকে চলচ্চিত্র প্রযোজনায় স্নাতক ডিগ্রি অর্জন করেন। তিনি বলিউড অভিনেতা টাইগার শ্রফের ছোট বোন এবং অভিনেতা জ্যাকি শ্রফ ও চলচ্চিত্র প্রযোজক আয়েশা দত্তের মেয়ে। কৃষ্ণা শ্রফ আফগানিস্তানের একজন পেশাদার এমএমএ যোদ্ধা আব্দুল আজিম বাদাখশীর সাথে দীর্ঘদিনের সম্পর্কের মধ্যে রয়েছেন।

## কর্মজীবন
২০২৪ সালে, কৃষ্ণা কালারস টিভির রিয়েলিটি শো *[[খতরোঁ কে খিলাড়ি ১৪|ফিয়ার ফ্যাক্টর: খতরোঁ কে খিলাড়ি ১৪]]* তে অংশগ্রহণ করেন।

তিনি রূপান্তরিত লিঙ্গের (ট্রান্সজেণ্ডার) ব্যক্তিদের জীবন নিয়ে একটি তথ্যচিত্রও তৈরি করেছেন। তিনি মুম্বাইতে এমএমএ ম্যাট্রিক্স ফিটনেস সেন্টারের মালিক, এই সেন্টারটি মিশ্র মার্শাল আর্ট প্রশিক্ষণ এবং সামগ্রিক শারীরিক দক্ষতার উপর দৃষ্টি নিবদ্ধ করে। তিনি তরুণ ক্রীড়াবিদদের জন্য একজন বাস্কেটবল কোচ হিসেবেও কাজ করেছেন।

কৃষ্ণা শ্রফ সামাজিক যোগাযোগ মাধ্যমে সক্রিয়ভাবে উপস্থিত থাকেন, তাঁর ফিটনেস ক্রিয়াকলাপের সূচি, পেশাদার প্রচেষ্টা এবং ব্যক্তিগত অন্তর্দৃষ্টি তিনি নিজের অনুসারীদের সাথে ভাগ করে নেন। তিনি বেশ কয়েকটি ফ্যাশন এবং ফিটনেস ম্যাগাজিনের প্রচ্ছদে স্থান পেয়েছেন।

## পুরস্কার
২০২৪ সালের মার্চ মাসে, কৃষ্ণা শ্রফ এশিয়ান টকস থেকে বর্ষসেরা নারী ফিটনেস লিডার পুরস্কার পান।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৩-এ জন্ম
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:জীবিত ব্যক্তি
বিজয় লক্ষ্মী গৌতম

**বিজয় লক্ষ্মী গৌতম** একজন ভারতীয় রাজনীতিবিদ এবং উত্তরপ্রদেশ সরকারের প্রতিমন্ত্রী। তিনি ১৮তম উত্তরপ্রদেশ বিধানসভার সদস্য। তিনি উত্তরপ্রদেশের সালেমপুর নির্বাচনী এলাকার প্রতিনিধিত্ব করছেন। তিনি ভারতীয় জনতা পার্টির একজন সদস্য।

## রাজনৈতিক জীবন
২০২২ সালের উত্তরপ্রদেশ বিধানসভা নির্বাচনে তিনি সালেমপুর বিধানসভা কেন্দ্র থেকে বিধায়ক নির্বাচিত হন। তিনি সুহেলদেব ভারতীয় সমাজ পার্টি (এসবিএসপি) এর প্রার্থী মনবোধ প্রসাদকে ১৬,৬০৮ ভোটের ব্যবধানে পরাজিত করেন।

২৫ মার্চ ২০২২ তারিখে উত্তরপ্রদেশের মুখ্যমন্ত্রী যোগী আদিত্যনাথ বিজয় লক্ষ্মী গৌতমকে উত্তরপ্রদেশ সরকারের গ্রামীণ উন্নয়ন মন্ত্রী হিসেবে নিযুক্ত করেন।

## তথ্যসূত্র

বিষয়শ্রেণী:CS1 Hindi-language sources (hi)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:দেওরিয়া জেলার ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
আয়েশা দত্ত

**আয়েষা দত্ত** (জন্ম ৫ই জুন ১৯৬০), যিনি তাঁর বিবাহিত নাম **আয়েষা শ্রফ** নামেও পরিচিত, একজন ভারতীয় চলচ্চিত্র প্রযোজক, এবং প্রাক্তন মডেল ও অভিনেত্রী। তিনি বলিউড অভিনেতা জ্যাকি শ্রফের স্ত্রী এবং টাইগার শ্রফ ও কৃষ্ণা শ্রফের মা।

## প্রারম্ভিক জীবন
আয়েষা দত্ত জন্মসূত্রে একজন বাঙালি। তাঁর পিতা হলেন ভারতীয় বিমান বাহিনীর আধিকারিক এবং বীরচক্র পুরস্কারপ্রাপ্ত এয়ার ভাইস মার্শাল রঞ্জন দত্ত, তাঁর মা হলেন বেলজিয়ান নাগরিক ক্লদ মেরি দত্ত ডি কেভি।

আয়েষা ম্যানিলায় মিস ইয়ং ওয়ার্ল্ড প্রতিযোগিতায় প্রতিদ্বন্দ্বিতা করেছিলেন।

তিনি ১৯৮৪ সালে মোহনিশ বেহলের সাথে একটি বলিউড ফিল্ম *তেরি বাহোঁ মে-* তে অভিনয় করেছিলেন।

## ব্যক্তিগত জীবন
১৯৮৭ সালের ৫ই জুন, আয়েষা দত্ত তাঁর দীর্ঘদিনের প্রেমিক এবং বলিউড অভিনেতা জ্যাকি শ্রফকে নিজের জন্মদিনে বিয়ে করেন। পরে তিনি একজন চলচ্চিত্র প্রযোজক হয়ে ওঠেন। এই দম্পতি জ্যাকি শ্রফ এন্টারটেইনমেন্ট লিমিটেড নামে একটি মিডিয়া কোম্পানি চালান। সনি টিভি চালু হওয়ার পর থেকে ২০১২ সাল পর্যন্ত তাঁরা যৌথভাবে ১০% শেয়ারের মালিক ছিলেন, এরপর তাঁরা নিজেদের শেয়ার বিক্রি ক'রে সনি টিভির সাথে তাঁদের ১৫ বছরের দীর্ঘ সম্পর্ক শেষ করেন। তাঁর দুই সন্তান, একজন টাইগার শ্রফ (জন্ম ১৯৯০), যিনি একজন বলিউড অভিনেতা এবং অন্যজন কন্যা, কৃষ্ণা শ্রফ (জন্ম ১৯৯৩), একজন চলচ্চিত্র নির্মাতা ও সামাজিক যোগাযোগ মাধ্যম ব্যক্তিত্ব।

২০০৯ সালে, যখন আয়েষার সঙ্গে সাহিল খান একসাথে একটি প্রযোজনা সংস্থা শুরু করেন তখন দুজনের মধ্যে সম্পর্কের অভিযোগ ওঠে। ২০১৪ সালের শেষের দিকে যখন আয়েষা তাঁর বিরুদ্ধে একটি আইনি মামলা দায়ের করেন, তখন দুজনের কথিত সম্পর্ক এবং তাঁদের ব্যবসায়িক অংশীদারিত্ব এক কুৎসিত মোড় নেয়। বিনিময়ে, অভিনেতার আইনজীবী আদালতে কিছু অন্তরঙ্গ ছবি জমা দেন, যেখানে সাহিল এবং আয়েশা উভয়কেই একটি আপোষজনক পরিস্থিতিতে দেখানো হয়েছিল, যেটি ইঙ্গিত দেয় যে তাঁদের মধ্যে কেবল পেশাদারী প্রতিশ্রুতির চেয়েও অনেক বেশি কিছু ছিল।

## চলচ্চিত্র তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:বাঙালি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:বেলজীয় বংশোদ্ভূত ভারতীয় ব্যক্তি